Alien (filmserie)

Alien er en amerikansk filmserie på fem filmer om sersjant Ellen Ripley (Sigourney Weaver) og hennes kamp mot romvesenarten «Xenomorph». Ridley Scott regisserte den første filmen Alien – den 8. passasjeren i 1979 basert på manuset til Dan O'Bannon og Ronald Shusett. Da filmen ble en suksess kom nyheten om en oppfølger. I 1983 begynte arbeidet på den, og James Cameron fikk regijobben. Filmen ble utgitt i 1986 under tittelen Aliens. Deretter kom både Alien 3 og Alien: Oppstandelsen i henholdsvis 1992 og 1997. Scott regisserte forløperen Prometheus i 2012 med nye hovedfigurer. Neill Blomkamp skal regissere en fjerde oppfølger med Weaver. Filmserien har også fått to crossoverfilmer med Predator – den usynlige fiende: Alien vs. Predator (2004) og Aliens vs. Predator: Requiem (2007).

Alien – den 8. passasjeren (1979)

Handlingen foregår i en fjern fremtid der mannskapet på slepefartøyet «Nostromo» får inn et signal fra en ubebodd planet. Skipets hovedcomputer tolker det som et nødsignal, og mannskapet oppdager at det kommer fra et forlatt romskip. Inne i skipet finner de en merkelig koloni med egg, og når et av eggene forstyrres blir et av besetningsmedlemmene angrepet av en parasittisk organisme. Samtidig klarer de å dechiffrere SOS-signalet, som viser seg å ikke være et nødsignal, men en advarsel. Besetningsmedlemmet blir tatt med tilbake til skipet, hvor det plutselig brekker seg ut av brystkassen hans. Etter hvert vokser vesenet seg stort, og dreper hver enkelt av mannskapet.

Aliens (1986)

Ripley har ligget i hypersøvn i et romskip i 57 år når hun endelig blir reddet. Hun får lite sympati for hva hun har vært gjennom når hun endelig blir reddet. Derimot får hun masse kritikk for at hun har ødelagt verdier for millioner av dollar. Tl sitt sjokk oppdager hun at det nå er etablert en forskningsbase på planet LV-426 – hjemstedet til monsteret. Da de mister all kontakt med basen blir et team fra marinekorpset sendt ut for å sjekke nærmere, og Ripley blir med som rådgiver. Ved ankomst viser det seg at alle på basen er døde eller forsvunnet, og de innser at vesenene har overtatt stedet. Marinekorpset tvinges etterhvert inn i en kamp på liv og død mot planetens morderiske vesener, som gradvis stiger frem fra skjulestedene.

Alien 3 (1993)

Ripleys krasjlander romskip på en fengselsplanet, og hun er den eneste overlevende. Planeten er kolonisert med en gruppe omvendte forbrytere. En gjeng av tidligere mordere, voldektsmenn og voldskriminelle har inngått en kontrakt som binder dem til planeten og et religiøst behandlingsopplegg. Ripley legger merke til at det er tegn etter en chestburster i romskipet, og er redd for at Newt kanskje har et romvesen inni seg. Doktoren Clemens utfører en obduksjon, men finner ingenting. Samtidig viser det seg at det var et vesen ombord, men den angrep ikke Newt. Den angrep i stedet en okse, og resultatet blir et romvesen Ripley ikke er kjent med fra tidligere.

Prometheus (2012)

Vi er på slutten av det 21. århundre. En gruppe arkeologer reiser gjennom universet i romskipet «Prometheus» på et oppdrag om å finne tegn til liv i verdensrommet. Forskerne blir fanget på en planet full av intelligente romvesener, og mens de kjemper for å overleve blir det klart at rasen de møter ikke kun er en fare for dem selv, men for hele menneskeheten.

Alien: Covenant (2017)

Ti år etter «Prometheus»-ekspedisjonen oppdager koloniskipet «Covenant» et ubebodd paradis. Etter hvert viser det seg at medaljen har en bakside, og mannskapet prøver iherdig å forlate planeten uskadd.

Skrinlagte Alien-prosjekter

I februar 2015 blusset det opp interesse rundt en ny Alien-film med Neill Blomkamp som regissør og Weaver i rollen som Ripley. 19. februar 2015 ble det bekreftet at Blomkamp skulle regissere en ny oppfølger, og kun seks dager senere ble det offentliggjort at Weaver skulle gjenta heltinnerollen som Ripley. Den fjerde oppfølgeren skal foregå i samme tidsrom som de første Alien-filmene, men noen spesifikk handling er ikke offentliggjort. I oktober 2015 skrev Blomkamp på nettsamfunnet Twitter at filmprosjektet ble skrinlagt inntil videre.

Alien-dag

20th Century Fox har annonsert at 26. april skal bli offisiell Alien-dag (ifølge USAs datosystem heter det 4/26, som er en referanse til «LV-426», planeten hvor de først finner romvesenet). Begrepet ble innført i mars 2016, og det ble laget nye salgsvarer til anledningen.